google/wiki40b huggingface dataset:
Sør-Sandwich-gropa

Sør-Sandwich-gropa er ei djuphavsrenne i Sør-Atlanterhavet. Renna ligger øst for Sør-Sandwichøyene og vest for den midtatlantiske ryggen mellom Sør-Amerika og Antarktika. Maksimalt djup er 8 325 meter. Sør-Sandwich-gropa er danna i subduksjonssona der Den søramerikanske kontinentalplaten møter Sandwichplaten.
Ju

Ju (kinesisk: 莒县; pinyin: Jǔ Xiàn) er et fylke i provinsen Shandong i Folkerepublikken Kina. Det er del av byprefekturet Rizhao.
Befolkningen var på 1 095 609 innbyggere i 1999.
Frem til 1913 het fylket Juzhou.

Oldtidsstat

Den lille oldtidsstaten Ju lå i fylkets område.

Kulturminner

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.

Samferdsel

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Feltpostnummer

Et feltpostnummer (FPN) (russisk:Войсковая часть - forkortet В/ч) er en numerisk alternativ betegnelse for militære enheter i forsvaret og Nasjonalgarden for postsovjetiske stater.
For hæren  er feltpostnummer tildelt for en militær enhet (korps, divisjon, brigade, osv.); for Marinen blir feltpostnummer tildelt for det enkelte skip.
Corydoras julii

Akvaristikk

Arten er populær i akvariehandelen på grunn av et tiltalende utseende og fredelig adferd.
De trives best i grupper på 4 eller flere individer av samme art, og akvariet bør romme minst 75 liter.
Corydoras trilineatus kan forveksles med Corydoras julii, og selges ofte under dette navnet i akvariehandelen.

Oppdrett

Det er svært vanskelig å se forskjell på kjønnene. Corydoras julii legger hvite egg som klistrer seg til overflater i akvariet. Hunner legger vanligvis 100 eller flere egg om gangen.
Idrettsklubben Våg

Idrettsklubben Våg (stiftet 12. januar 1938) er en idrettsklubb fra Vågsbygd i Kristiansand, som driver med badminton, fotball, friidrett og håndball, i tillegg til barneidrett og en løype- og trimgruppe. I etterkrigstiden har klubbidretten i stor grad hatt tilhold på Sjøstrand skole og Møvig skole, som rekrutterer fra strøkene Voiebyen og Møvig.

Fotball

A-laget i fotball for menn spiller 2013-sesongen i 4. divisjon.

Håndball

A-laget i håndball for kvinner, Vipers Kristiansand, het tidligere Våg Vipers og har spilt på det øverste nivået siden 2001.
Bodø frisbeeklubb

Baner

I Bodø finnes det to frisbeegolfbaner. Den ene ligger i Rensåsparken i sentrum av byen. Denne banen består av 12 hull.
Banen i Rensåsparken er designet av Sune Wentzel og Kent Andre Aagnes.
Den andre ligger på Bratten, i Bratten aktivitetspark. Ca. fem minutter nord for sentrum. Denne banen består av 18 hull.
Banen på Bratten aktivitetspark er designet av Sune Wentzel, Espen Møkkelgjerd og Kent Andre Aagnes.

Historie

Klubben ble stiftet 28.08.2009 av Kent Andre Aagnes og Kristian Kyllingstad. 
Bodø Open har vært arrangert som en del av Norges Cup hele 3 ganger.
Klubben har som beste notering i Norges Cup en 10.-plass å vise til i 2014 ved Ron Kaspersen.
Bodø Frisbeegolfklubb har hatt besøk av store norske frisbeeprofiler som blant annet, 6 ganger verdensmester. Og Espen Møkkelgjerd, 1 gang Europamester og mange ganger Norgesmester.
Les trois cloches

«Les trois cloches» er en sveitsisk sang skrevet på fransk av Jean Villard Gilles og Marc Herrand.
Edith Piaf og Les Compagnons de la Chanson startet deres USA-turné i 1945/1946 med denne sangen, som ble én av Piafs største hits.
Det er skrevet to engelske tekster til den, skrevet av Dick Manning og Bert Reisfeld. Mannings versjon fra 1948 bærer tittelen «When the Angelus Was Ringing». Reisfelds versjon heter «The Three Bells».
Mange artister har spilt inn denne sangen.

Andre språk

Den har også blitt spilt inn på nederlandsk som «Die dre klokken» og «Bim bam» samt på italiensk som «Le tre campane».
Karin Wollgast skrev en svensk tekst med tittelen «Min bardoms lilla aftonbön». Bibbi Nyström med kör, Stig Holms orkester spilte den inn i Stockholm 2. november 1953 (instrumental) og 10. november 1953 (sangpålegg). Sangen ble utgitt på 78-platene Roulette 39 (i Sverige) og på Musica A 6950 (i Norge). 
Med svensk tekst av Britt Lindeborg spilte Kikki Danielsson inn sangen i 1979. Den ble utgitt på hennes debutalbum Rock'n Yodel som «Och vi hörde klockor ringa».
Norges Fredsfond

Norges Fredsfond administrerer frivillig fredsskatt. Formålet er å vise myndighetene at vi trenger en utvidelse av militærnekterloven. Det er mange som av samvittighetsgrunner vil reservere seg mot at skattepengene brukes til våpen og soldater. Foreningen utfordrer logikken i den rådende 'krig for fred'-tankegangen: Når jeg selv dreper et menneske, er jeg en forbryter - når jeg betaler andre for å drepe mange, er jeg en vanlig skattebataler? Fondet ønsker alle velkommen som vil 'gi fred et budsjett'.
Det er en ideell forening som har som formål å finansiere tiltak som, gjennom opinionsdannelse, kunnskapsformidling og direkte konflikt- og forsoningsarbeid, bidrar til fred ved å sette i gang samfunnsprosesser, tenne engasjement, mobilisere og frigjøre enkeltmennesker.
Starten var arbeid for å etablere muligheten for økonomisk militærnekt i det norske og andre lands lovverk. Stortinget har nedstemt forslag om dette. I 2011 ble idéen tent om at det ikke er noen grunn til å vente til stortinget endrer syn på dette, og fondet ble opprettet.
Norges Fredsfond skal innta et stort og langsiktig perspektiv og søke å identifisere nøkkelområder som vil gi størst mulig uttelling for fred.  Foreningen skal prioritere formål som har en strategi for å målstyre sine ideer og hensikter over tid.  Tiltak skal så langt mulig settes inn ved roten av problemet, eller der de ventelig vil være en spire til noe nytt og stort. Forvaltning av innbetalte midler styres av alle ”skatteytere” gjennom direkte demokrati og en åpen prosess der alles innspill teller.
«Ethvert gevær som produseres, hvert krigsskip som sjøsettes, hver rakett som avfyres, er til syvende og sist et tyveri fra dem som sulter og ikke får mat, fra dem som fryser og ikke får klær.» Dwight D. Eisenhower, president USA, ansvarlig for de alliertes tropper under 2.verdenskrig.
I gode og onde dager

I gode og onde dager (originaltittel: Days of our Lives) er en amerikansk såpeserie som har gått på NBC siden 1965. Serien ble skapt av Ted Corday og Betty Corday, men mange av de første historiene ble skrevet av William J. Bell. Corday-paret og William J. Bell kombinerte ideen med å bruke sykehus som en sentral lokasjon og å la serien dreie seg om en familie med doktorer.  
Fra starten av var serien et halvtimesprogram på NBC inntil 1975 da det ble et timesprogram. 21. februar 2005 ble episode nummer 10 000 vist. Per 6. januar 2012 har 11 751 blitt vist. Det vises 5 nye episoder per uke i USA, mandag til fredag i alle årets uker. 
Serien har vunnet flere priser; Daytime Emmy for beste drama i 1978, i 2013 og 2015, og Writers Guild of America Pris for beste drama i 2000.
Serien begynte i Norge i 1997, da ble det sendt episoder fra 1993. Serien ble vist på TV3 frem til september 2013. De annonserte at deres nye nisjekanal TV6 skulle ta over serien da den kom på lufta i november 2013. Serien har blitt vist der siden. TV6 ligger snaue 4 år bak amerikansk sendeskjema.
FK Púchov

Slovakisk cup

2002/03 ŠK Matador Púchov
Neoclytus

Utseende

Middelsstore, kontrastrikt tegnede trebukker. Artene kan minne noe om vepser. De er oftest svarte med gule eller hvite tegninger. Antennene er spinkle og høyst halvparten så lange som kroppen. Pronotum er rundet, nesten sirkelrundt sett ovenfra. Dekkvingene er jevnbrede. Beina er lange og slanke.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er vidt utbredt i Amerika nord til det sørlige Canada, også i Vestindia. Arten Neoclytus acuminatus er innført til Mellom-Europa der den har spredt seg.
Huangmeiopera

Huangmei eller Huangmeitone (kinesisk: 黃梅戲 eller 黃梅調, pinyin: Huángméixì eller Huángméidiào) begynte på tidlig 1800-tall eller tidligere som en form for landsens folkesang og -dans. Den kalles også huangmeiopera, selv om den ikke har meget til felles med de andre former for kinesisk opera.
Huangmei i provinsen Hubei betrakter seg som denne sangformens vugge tilbake på 1700-tallet. Men det kan godt være at den først fant sin form i provinsen Anhui i området rundt Anqing. Lite er sikkert om dette.
Til å begynne med var det en enklere form for sangdrama, uten de tradisjonelle operagester som ofte gjør bruk av draktenes ermer og av kompliserte trinn. Etterhvert fikk den et mer operatisk preg, med kostymer og flere roller. Musikken var enkel og kort. Man opptrådte ikke på scener av noe slag; det dreide seg mer om omreisende trupper som fremførte sangdramaene på der det måtte være opportunt.
Formen ble mer alment utbredt etter 1959, da den ble kjent gjennom kinofilm i Hongkong. Det var innvandrende fra Fastlands-Kina som bragte med seg stilen dit og slik inn i byens filmindustri. Flere filmer fulgte, og den mest kjente kom i 1963. Dette var romantiske filmer. Men etterhvert fikk musikkstilen også innpass i wuxiafilm.
De mest fremtredende huangmeitoneskuespillere i Hongkong var Betty Loh Ti, Ivy Ling Po og Tsin Ting.
Huangmeikostymene er generelt mindre ekstravagante enn dem men finner i andre kinesiske operaformer. Det legges mer vekt på sang enn på fremtoning.
Hyperemi

Funksjonell / aktiv hyperemi

Aktiv hyperemi er en naturlig reaksjon som finner sted når et organ forbruker mer oksygen og produserer mer avfallsstoffer enn vanlig (f.eks. ved muskelarbeid).

Reaktiv hyperemi

Hyperemien kommer som en følge av mangel på oksygentilførsel (iskemi). En årsak til manglende oksygentilførsel kan være tilstopping av et blodkar (blodpropp) eller kraftig vasokonstriksjon som ved Raynauds fenomen.
Reaktiv hyperemi kan være skadelig for vevet, da tilførselen av oksygen vil kunne føre til frigjøring av frie radikaler.
Reichspräsident

Reichspräsident (norsk: rikspresident) var tittelen på statsoverhodet i Tyskland (Deutsches Reich) fra 1919 til 1945.

Historikk

Embetet ble opprettet ved Weimarforfatningen ved keiserdømmets fall og opprettelsen av Tyskland som republikk. Presidenten ble valgt for sju år av gangen og kunne gjenvelges.
Sosialdemokraten Friedrich Ebert ble valgt til den første presidenten av nasjonalforsamlingen i Weimar i 1919. Hans partiløse etterfølger Paul von Hindenburg ble valgt i 1925 og 1932. Etter Hindenburgs død innlemmet Adolf Hitler rikspresidentembetet i sitt eget Reichskanzlerembete. 
Karl Dönitz ble av Adolf Hitler testamentarisk utnevnt til Reichspräsident ved Hitlers død 1. mai 1945. Ved arrestasjonen av Dönitz 23. mai 1945 opphørte i praksis hans embetsperiode.

Fungerende Reichspräsident

Fra Friederich Eberts død 28. februar 1925 og fram til Paul von Hindenburg avla eden i Riksdagen 12. mai 1925 hadde Tyskland to fungerende presidenter.
I egenskap av å være rikskansler overtok Hans Luther (1879–1962) midlertidig presidentens funksjoner 28. februar 1925 (Reichsverfassung, 1919, artikkel 51). Han satt til 12. mars 1925.
Riksdagen vedtok 10. mars 1925 Gesetz über die Stellvertretung des Reichspräsidenten. Ifølge §1 skulle presidenten for Reichsgericht utnevnes som den avdøde presidentens stedfortreder. President for Reichsgericht, Walter Simons (1865–1937), var fungerende Reichspräsident 12. mars 1925–12. mai 1925.

Standarter

Rikspresidentens standarter (flagg) i ulike perioder.
Nabil Amr

Bakgrunn

Amr er utdannet innen juss og media ved Universitetet i Damaskus i Syria. Han er forfatter av tre bøker: Testimonies from the Battlefield, (om krigen i Beirut), 1000 Days in Moscow, (om Sovjetunionens fall) og The Days of Siege and Love. Han er grunnleggeren av avisa al-Hayat al-Jadida og var i 10 år leder for radiokanalen Voice of Palestine.
MF «Lærdal» (1939)

MF «Lærdal» var en bilferge bygget i 1939 for Fylkesbaatane i Sogn og Fjordane. Fergen gikk i rute for rederiet frem til 1970.
Revisjon

Revisjon (fra latin: ettersyn eller gjensyn) eller regnskapskontroll, er en uavhengig granskning og undersøkelse om økonomisk informasjon og forhold. Revisjon kan utføres av medarbeidere som ikke er autoriserte revisorer, men det er alltid en autorisert revisor som undertegner revisjonsberetningen. Det vil si at personen har ansvaret for å kontrollere at medarbeiderne har gjort en god og tilstrekkelig jobb.
I Norge finnes det to forskjellige autoriserte revisortitler. Det er registrert revisor og statsautorisert revisor. For å bli registrert revisor trenger man en bachelor i revisjon med karakter C på 4 nasjonale revisjonseksamener samt 3 praksisår. For å bli statsautorisert revisor trenger man en master i regnskap og revisjon (MRR, tidligere HRS) med karakter C på samtlige fag samt 3 praksisår.
Revisjon består i at noen tar et nytt blikk på noe som allerede eksisterer. Hensikten med revisjon er å se om informasjonen som revideres er korrekt i forhold til et sett av kriterier.
Ordet revisjon kommer fra latin og betyr «ettersyn» eller «gjensyn». Ordet kan ha flere betydninger. I økonomisk sammenheng er revisjon en gjennomgang av regnskap. Både utarbeidelsen, informasjonen og rutinene rundt regnskapet er gjenstand for revisjon. I offentlig sektor omfatter revisjonsbegrepet også forvaltningsrevisjon, hvilket innebærer en gjennomgang av også andre forhold ved en virksomhets resultater.
En virksomhet har gjerne en internrevisjon. Arbeidsdelingen mellom en ekstern revisor og internrevisjon er da gjerne slik at internrevisjonen fokuserer på operasjonell revisjon, mens en ekstern revisor fokuserer på finansiell revisjon.
Der Sturm

Der Sturm (tysk, «Stormen») var et viktig tidsskrift innenfor ekspresjonismen. Det ble utgitt i Berlin av Herwarth Walden i årene 1910–1932 og utkom først ukentlig, senere månedlig og til slutt hvert kvartal.

Historie

Til de litterære medarbeiderne hørte blant andre Peter Altenberg, Max Brod, Richard Dehmel, Anatole France, Knut Hamsun, Arno Holz, Karl Kraus, Selma Lagerlöf, Else Lasker-Schüler, Adolf Loos, Heinrich Mann, Paul Scheerbart og René Schickele. Omkring tidsskriftet oppsto det en egen krets, der Sturmkreis. På forlaget Sturmverlag ble det utgitt ekspresjonistiske dramaer (av blant andre Hermann Essig og August Stramm), kunstmapper (Oskar Kokoschka), kunstnermonografier (Kandinskij-album) og kunstteoretiske skrifter av Herwarth Walden. De mest kjente utgivelsene var die Sturm-Bücher («Sturm-bøkene»). Ved siden av bøkene ble det også utgitt kunst-postkort etter verker av yngre og for det meste til da ukjente kunstnere: Franz Marc, Vasilij Kandinskij, Oskar Kokoschka, August Macke, Carlo Mense, Gabriele Münter, Georg Schrimpf, Maria Uhden og andre.
Begrepet Sturm ble av Herbarth Walden utviklet til et merkevare for moderne kunst i Tyskland. Det fantes en Sturmbühne («Sturm-scene») (1918), et Sturm-Galerie («Sturm-galleri») og Sturm-Abende («Sturm-aftener») hvor det ble foredratt futuristisk lyrikk. Galleriet oppnådde europeisk betydning gjennom den «første tyske høstsalongen» i 1913. Ved die Sturm-Kunstschule («Sturm-kunstskolen», 1916), som ble ledet av Georg Muche, underviste blant andre Oskar Kokoschka og Vasilij Kandinskij samt malere som tilhørte Brücke-gruppen og Blaue Reiter-gruppen. I 1917 ble det også opprettet en Sturm-Buchhandlung («Sturm-bokhandel»).
Fremfor alt i tiden før utbruddet av første verdenskrig spilte Der Sturm en avgjørende rolle i samkvemmet mellom franske og tyske ekspresjonister. Det ble regelmessig offentliggjort dikt og tekster av franske eller franskspråklige ekspresjonister (Guillaume Apollinaire, Blaise Cendrars og andre). Da det brøt ut krig mellom de to landene ble dette samkvemmet avbrutt, men det ble gjenopptatt i 1920-årene, om enn i mindre utstrekning.
Blofield

Historie

Man kan se at Blofield her en lang historie ettersom den er nevnt i Domesday Book, den engelske folketellingen for 1086, da stavet som Blafelda og Blauueflede. Det er flere teorier om hvordan navnet oppsto. Det kan komme av det angelsaksiske ordet for blå (Blech eller Bleo), blomstring (Bloo) eller blåse (Blowan), sammen med ordet for mark og jorde (Feld).
Den eldste bygningen i landsbyen er sognekirken Church of St Andrew and St Peter som ble bygd en gang mellom 1420 og 1444, der den erstattet mesteparten av en tidligere normannisk bygning. Kirken er stor, noe som speilet velstanden på 1400-tallet i det området, hovedsakelig på grunn av ullhandelen.
Dissopachys

Utseende

En middelsstor til stor (20-35 millimeter), avlang, matt svart trebukk. Oversiden av hode og pronotum er læraktig rynkete og forholdsvis blank. Antennene er litt lengre enn kroppen hos hannene, litt kortere enn kroppen hos hunnene, særlig de innerste leddene er kraftige og noe fortykkede. Pronotum er tydelig smalere enn dekkvingene, noe tverr-rynket. Dekkvingene er jevnt tilsmalnende bakover, matte. Beina er forholdsvis lange.

Levevis

De voksne billene kan finnes på busker i kirsebærslekten (Prunus).

Utbredelse

Slekten er utbredt i Sør-Europa (Albania) og Asia (Tyrkia, Iran).
Halle (Westfalen)

Geografi

Halle ligger ved elva Ems på sørhellinga av Teutoburgerskogen som danner vannskillet mellom Ems og den nordligere elva Weser. De nordlige delene av byen ligger på åskammen til Teutoburgerskogen, mens de sørligere delene ligger på Ems-elvas sandholdige flater. 
Hoveddelen av byen Halles areal på 69 km² er jordbruksland (45,5 km²) og skog (11,9  km²), og det bymessige arealet utgjør ca 15 % av det totale arealet. Halles nærmeste byer er Bielefeld og Gütersloh, begge ca 15 km unna.

Historie

Den første kjente referansen til Halle er i et dokument fra 9. mai 1246 der biskop Engelbert av Osnabrück utveksler kirken i Halle og alle dens eiendommer og skattekrav mot tilsvarende i Rheda. Imidlertid nevnes de to landsbyene Oldendorf og Gartnisch, som idag er en del av byen, tidligere enn dette - allerede i det 11. århundre. På 1500-tallet ble innbyggertallet estimert til 350. Halle fikk bystatus av Wilhelm I av Prøyssen i 1719. 
Halles næringer var i hovedsak en jordbruk fram til midten av 1800-tallet og byen var stadig i skyggen av Bielefeld. Midt på 1800-tallet endret byen karakter idet industrialisering ble viktig. I denne prosessen var jernbanen mellom Bielefeld og Osnabrück ("Haller Willem"), fra 1886 viktig.

Borgermester

Anne Elisabeth Rodenbrock-Wesselmann (SPD) siden 2002

Våpen

Halles våpen viser på rødt tre sølve stilkede liljer. På dem som hjerteskjold våpenet til grevskapet Ravensberg (tre rød sperrer på sølv).

Partnerby

Ronchin, siden 1984

Bygninger

Den evangeliske sognekirken fra midten av 1200-tallet ligger i midten på plantede, med bindingsverkhus kantede kirketorg. Til og med i dag er en stor tall bindingsverkbygninger bevart. Den eldste kunne dateres tilbake til 1512.

Museer

I Halle finnes det enesstående Museum for barn- og ungdomstidsverk av betydelige kunstner, bl. a. med verk av Paul og Felix Klee, August Macke, Ernst Ludwig Kirchner og Pablo Picasso.

Musikk

I februar arrangeres "Haller Bachtage" med kor- og orkester-, kammer og orgelkoserter. Ofte er det mulig å presentere internasjonale klassikstjerner.

Sport

I juni er Halle sted for Gerry Weber Open, den eneste ATP-tennisturnering på gressplen i Tyskland som brukes av mange spillere for å forberede seg til Wimbledon. Taket på Gerry-Weber-Stadion kan lukkes slik at den kan brukes til andre arrangementer.

Annet

Halle er også kjent for sine tallrike lindetrær i og omkring byen.

Veier

Halle ligger på hovedvei B 68.

Kollektivtransport

Jernbanestasjonen Halle (Westf) samt holdeplassene Künsebeck, Halle Gerry-Weber-Stadion og Hesseln ligger på lokaltoglinjen RB 75 Haller Willem Bielefeld–Halle–Osnabrück, som betjenes mot Osnabrück hver time, mot Bielefeld hver halv time av NordWestBahn.
Dessuten består bussforbindelser til omkringliggende byer.
Ula (Rondane)

Geografi

Vassdraget er 18,8 km langt og omfatter Rondvatnet med tilførselsbekk (5,6 km) Store Ula (13,2 km) og selve Ula som er 6 km lang. Ula oppstår der elvene Store Ula og Vesle Ula møtes øverst i Uladalen, renner gjennom Selsverket og ut i Gudbrandsdalslågen nedenfor der Uladalen møter Gudbrandsdalen. På veien ned tar Ulavassdraget opp to bekker like sør for Lonin: Kaldbekken, en sidebekk fra vest og fra øst bekken som kommer fra de tre vestre Illmannstjønnin (1279 moh.) i Illmannsdalen og flyter gjennom Fremre Illmannstjønna (1221 moh.).  Vesle Ula er 19,1 km lang og har sitt utspring fra Snjofonnkroken (1670 moh.) ved Gråhøe i de vestlige deler av Rondane nasjonalpark.

Severdigheter

Store Ula er den mest spektakulære av de to opprinnelseselvene der den strekker seg fra Rondvatnet, midt i Rondane nasjonalpark og skaper severdigheter som Brudesløret (Storulfossen) og Ulafallene.
På veien ut av  Uladalen renner Ula forbi naturfenomenet Kvitskriuprestan i lia på nordsiden av denne.
Kaldbekken, renner igjennom naturfenomenet Jutulhogget, et 100 m langt juv, og sprer seg i et slags delta før den ender i hovedvassdraget like sør for Lonin.
Stortingsvalget 2017 i Nordland

Stortingsvalget 2017 i Nordland ble avholdt mandag 11. september 2017. Nordland har ni stortingsrepresentanter for valgkretsen Nordland fylke for valgperioden 2017-2021, herav åtte distriktsmandater og ett utjevningsmandat. Det er det samme antallet som ved stortingsvalget i 2013.
Mesomphalia

Utseende

Nokså små (5-8 millimeter), brede, halvblanke, svarte skjoldbiller, ofte med rødlige eller gule flekker. Kroppen er mer eller mindre pyramideformet, tornelignende sett fra siden, sett ovenfra er de ofte nesten sirkelrunde. Dekkvingene framhjørner er lite framskytende. Hodet er ganske lite, antennene forholdsvis korte. Pronotum er mye bredere enn langt, nærmest rundet, dekkvingene hvelvede i midten uten punktrader. Beina er nokså korte.

Levevis

I alle fall noen av artene i slekten lever på planter i kurvplantefamilien.

Utbredelse

Slekten finnes nesten utelukkende i Brasil, én art forekommer også i det nordlige Argentina.